หลายคนเมื่อพูดถึงประเทศสิงคโปร์ก็จะพูดถึงลอดช่อง แต่จริงๆแล้วประเทศในกลุ่มอาเซียนก็มีอาหารแบบลอดช่อง เช่นเดียวกันกับสิงคโปร์ที่เรียกอาหารชนิดนี้ว่า Cendol แต่ลักษณะของ Cendol จะคล้ายกับลอดช่องไทย
แต่สำหรับที่จะพูดถึงในคราวนี้เป็นลอดช่องสิงคโปร์ ซึ่งลอดช่องแบบนี้ไม่พบในประเทศสิงคโปร์ เพราะอาหารชนิดนี้คิดค้นขึ้นโดยคนไทยในประเทศไทย แต่ที่มีของคำว่าสิงคโปร์มาจากร้านสิงคโปร์โภชนา ซึ่งตั้งอยู่หน้าโรงหนังสิงคโปร์ (ปัจจุบันปิดตัวไปแล้ว) ซึ่งสมัยก่อนก็จะเรียกกันว่าลอดช่องหน้าโรงหนังสิงคโปร์ และเรียกกันสั้นๆว่าลอดช่องสิงคโปร์
สำหรับลอดช่องสิงคโปร์มีองค์ประกอบคือ ตัวลอดช่องซึ่งใช้แป้งมันสำปะหลังแทนแป้งข้าวเจ้า ทำให้ลักษณะของลอดช่องมีความเหนียวและใส สำหรับกะทิก็มีความมัน เข้มข้นมาก ขนุนหั่นเป็นสี่เหลี่ยมขนาดเล็กในน้ำเชื่อม และน้ำแข็งไส เวลากินก็ต้องคนให้เข้ากันให้หมด น้ำแข็งก็จะละลาย เหลือปริมาณเล็กน้อยให้พอรู้สึกกรอบๆจากเกล็ดน้ำแข็งได้ ตัดกับความเหนียวของเส้นลอดช่องและความนุ่มของขนุด แต่รสชาติก็หวานนำมากๆ ถ้าใครไม่ชอบหวานอาจจะไม่เหมาะ
นอกจากนี้ ร้านนี้ยังมีก๋วยเตี๋ยวลูกชิ้นหมูขายด้วย